32000D0078
L 030/37
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 17 декември 1999 година
за изменение на Решение 97/365/EО относно изготвяне на временни списъци на предприятия от трети страни, от които държавите-членки разрешават вноса на продукти от говеждо, свинско, овче и козе месо и месо от еднокопитни животни
(нотифицирано под номер C(1999) 4688)
(текст от значение за ЕИП)
(2000/78/EО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Решение 95/408/EО на Съвета от 22 юни 1995 г. относно условията за изготвяне, за преходен период, на временни списъци на предприятия от трети страни, от които на държавите-членки е разрешено да внасят определени продукти от животински произход, рибни продукти или живи двучерупчести мекотели (1), последно изменено с Решение 98/603/EО (2), и по-специално член 2, параграф 1 от него,
като има предвид, че:
(1)
С Решение 97/222/EО на Комисията (3) се изготвя списък с трети страни, от които държавите-членки разрешават вноса на месни продукти.
(2)
Ветеринарно-санитарните изисквания и ветеринарното сертифициране за внос на месни продукти за страните от този списък са установени с Решение 97/221/EО на Комисията (4).
(3)
С Решение 97/365/EО на Комисията (5) са съставени временни списъци с предприятия от трети страни, от които държавите-членки разрешават вноса на продукти, приготвени от месо на животни от рода на едрия рогат добитък, свине, еднокопитни животни, овце и кози.
(4)
Комисията е получила от България списък с предприятия с гаранции, че те напълно отговарят на съответните ветеринарно-санитарни изисквания на Общността.
(5)
Проверка на място от Общността е показала, че хигиенният стандарт на предприятието е задоволителен и съответно то може да бъде включено в първия списък с предприятия, от които може да се разреши вносът на месни продукти.
(6)
Следователно може да бъде съставен временен списък с предприятия в България, произвеждащи месни продукти.
(7)
Мерките, предвидени в настоящото решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
Текстът на приложението към настоящото решение се добавя към приложението към Решение 97/365/ЕИО.
Член 2
Настоящото решение се прилага от 15 декември 1999 г.
Член 3
Адресати на настоящото решение са държавите-членки.
Съставено в Брюксел на 17 декември 1999 година.